
ΑΠΟΦΑΣΕΙΣ 

Ο έλεγχος της από 17.9.1999 προηγούμενης γνωστο¬ 
ποίησης, βάσει του άρθ. 4β του Ν. 703/77 όπως 
ισχύει, της εξαγοράς από την εταιρεία «ΑΝΩΝΥ¬ 
ΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΙΑ ΕΛΛΗΝΙΚΗ 
ΤΕΧΝ ΟΔΟ ΜIΚΗ Α. Ε.» του 50,01 % του μ. κ. της εται¬ 
ρείας «ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΙΑ». 1 

Ο προληπτικός έλεγχος της από 21.6.1999 γνωστοποιη- 
θείσας, σύμφωνα με το άρθ. 4β του Ν. 703/77 όπως 
ισχύει, συγκέντρωσης των επιχειρήσεων ΚΛΩΣΤΗΡΙΑ 
ΝΑΟΥΣΗΣΑ.Ε. και ΚΛΩΣΤΗΡΙΑ ΟΤΤΟ ΕΒΡΟΣ Α.Ε. .. 2 


ΑΠΟΦΑΣΕΙΣ 

ΑΠΟΦΑΣΗ 102/11/1999 (1) 

Ο έλεγχος της από 17.9.1999 προηγούμενης γνωστοποί¬ 
ησης, βάσει του άρθ. 4βτου Ν. 703/77 όπως ισχύει, της 
εξαγοράς από την εταιρεία «ΑΝΩΝΥΜΟΣ ΤΕΧΝΙΚΗ & 
ΕΜΠΟΡΙΚΗ ΕΤΑΙΡΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε.» 
του 50,01% του μ.κ. της εταιρείας «ΑΚΤΩΡ ΑΝΩΝΥΜΗ 
ΤΕΧΝΙΚΗ ΕΤΑΙΡΙΑ». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Η Επιτροπή Ανταγωνισμού συνήλθε και συνεδρίασε την 
25η Νοεμβρίου 1999, ημέρα Πέμπτη και ώρα 9.30 π.μ., 
στην αίθουσα 611 της Γενικής Γραμματείας Εμπορίου του 
Υπουργείου Ανάπτυξης, με την εξής σύνθεση: 

Πρόεδρος: Σταύρος Αργυρόπουλος. 

Μέλη: Μιχαήλ Φράγκος, κωλυομένου του τακτικού Νι¬ 
κολάου Στυλιανάκη, 

Βλάσιος Ασημακόπουλος, 

Παναγιώτης Μαντζουράνης, κωλυομένου του τακτικού 
Χαριλάου Χάρακα, 

Αντώνιος Μέγγουλης, κωλυομένου του τακτικού Κων¬ 
σταντίνου Ηλιόπουλου, 

Λεωνίδας Νικολούζος, 

Γεώργιος Τριανταφυλλάκης, κωλυόμενης της τακτικής, 
Μελίνας Μουζουράκη, 

Χαρίσιος Ταγαράς. 

Γραμματέας: Αλεξάνδρα - Μαρία Ταραμπίκου. 


Τα λοιπά τακτικά ή αναπληρωματικά μέλη, καίτοι προ- 
σβληθέντα, δεν παρευρέθησανλόγω κωλύματος. 

Θέμα της Συνεδριάσεως ήταν ο έλεγχος της από 
17.9.1999 προηγούμενης γνωστοποιήσης, βάσει του άρ¬ 
θρου 4β του Ν. 703/77, όπως ισχύει, της εξαγοράς από 
την εταιρεία ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙ¬ 
ΡΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε. του 50,01% του με¬ 
τοχικού κεφαλαίου της εταιρείας ΑΚΤΩΡ ΑΝΩΝΥΜΗ ΤΕ¬ 
ΧΝΙΚΗ ΕΤΑΙΡΕΙΑ. 

Στη συνεδρίαση, παρέστησαν η εταιρεία ΑΝΩΝΥΜΟΣ 
ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟ¬ 
Μ I ΚΗ Α. Ε., δια των πληρεξουσίων της δικηγόρων Αλέξαν¬ 
δρου Μεταλληνού και Όλγας Κεφαλλογιάννη και οι Άννα 
Μπόμπολα και Λεωνίδας Μπόμπολας, Λουκάς Γιαννακού- 
λης και Δημήτριος Κούτρας, δια των πληρεξουσίων τους 
δικηγόρων, Ιωάννη Κούτρα καιΔημητρίου Τζουγανάτου. 

Στην αρχή της συνεδριάσεως το λόγο έλαβε η Γ ενική Ει- 
σηγήτρια, Σοφία Καμπερίδου, η οποία κατά την ανάπτυξη 
της γραπτής εισήγησης της Γ ραμματείας επί της υποθέ- 
σεως, ανέφερε ότι, σύμφωνα με την από 9.9.1999 συμ¬ 
φωνία στρατηγικής συμμαχίας των παρισταμένων μερών, 
η υπό κρίση συγκέντρωση πραγματοποιείται σε δύα στά¬ 
δια: α) με την απόκτηση (από κοινού) από τους Πωλητές 
και μετόχους της ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ, 
Λεωνίδα Μπόμπολα, Άννας Μπόμπολα, Λουκά Γιαννακού- 
λη καιΔημήτριο Κούτρα, κοινού ελέγχου επί της εταιρεί¬ 
ας ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗ¬ 
ΝΙΚΗ ΤΕΧΝΟΔΟΜΙΚΗ Α.Ε. τους λοιπούς μετόχους αυτής, 
και β) με την απόκτηση από την τελευταία εταιρεία του 
ελέγχου της ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ. Τέ¬ 
λος η Γ ενική Εισηγήτρια, αναφέροντας ότι κρινόμενη συ¬ 
γκέντρωση, αφενός μεν ολοκληρώθηκε στις 20.9.1999 με 
τη συγκρότηση νέου Διοικητικού Συμβουλίου της ΑΝΩ¬ 
ΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙΚΗ ΤΕ- 
ΧΝΟΔΟΜΙΚΗ Α.Ε. στο οποίο το ήμισυ των μελών έχουν 
ορισθεί από τους ανωτέρω Πωλητές, αφετέρου δεν θα 
επιφέρει σημαντικό περιορισμό του ανταγωνισμού στις 
επιμέρους αγορές, τις οποίες αυτή αφορά, πρότεινε α) τη 
μη απαγόρευσή της, β) την επιβολή προστίμου ύψους 
10.000.000 δρχ. στους συμβαλλόμενους Πωλητές για πα¬ 
ράλειψη γνωστοποίησης της κρινόμενης συγκέντρωσης 
και γ) την επιβολή προστίμου ύψους 67.000.000 δρχ. στην 
εταιρεία ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ 
ΕΛΛΗΝΙΚΗ ΤΕΧΝΟΔΟΜΙΚΗ Α.Ε. και προστίμου ύψους 
33.000.000 δρχ. στους άνω Πωλητές για την πρόωρη 
πραγματοποίηση της συγκέντρωσης. Στην συνέχεια έλα- 

βαντο λόγο οι ανωτέρω πληρεξούσιοι δικηγόροι, οι οποί¬ 
οι ανέπτυξαν τις θέσεις των παρισταμένων μερών, παρέ- 
σχον πληροφορίες, εξηγήσεις και διευκρινίσεις σε ερω¬ 
τήσεις που τους υπέβαλαν ο Πρόεδρος και τα Μέλη της 
Επιτροπής και ζήτησαν από την Επιτροπή, α) να γίνει δε¬ 
κτό ότι η αλλαγή των μελών του Διοικητικού Συμβουλίου 
της ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛ¬ 
ΛΗΝΙΚΗ ΤΕΧΝΟΔΟΜΙΚΗ Α.Ε. δεν συνιστά συγκέντρωση 
με απόκτηση, από μέρους των ως άνω Πωλητών κοινού 
ελέγχου επί της εταιρείας αυτής και συνεπώς δεν υπάρ¬ 
χει παράβαση των άρθρων 4β παρ. 1 και 4ε παρ. 1 Ν. 
703/77, όπως ισχύει και να μην επιβληθούν τα προτεινό- 
μενα από τη Γραμματεία πρόστιμα, άλλως, να αναγνωρι- 
σθεί έλλειψη υπαιτιότητας και να επιβληθούν συμβολικά 
πρόστιμα και β) να μην απαγορευθεί η συγκέντρωση της 
εταιρείας ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ 
ΕΛΛΗΝΙΚΗ ΤΕΧΝΟΔΟΜΙΚΗ Α.Ε. με την εταιρεία ΑΚΤΩΡ 
ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ. Ο Πρόεδρος της Επιτρο¬ 
πής, έδωσε προθεσμία μέχρι τις 29.11.1999 στα ενδιαφε¬ 
ρόμενο μέρη να προσκομίσουν τα υπομνήματά τους. 

Η Επιτροπή Ανταγωνισμού συνήλθε σε Διάσκεψη την 2 
Δεκεμβρίου 1999, ημέρα Πέμπτη και ώρα 10 π.μ., την 
οποία συνέχισε και ολοκλήρωσε την 9 Δεκεμβρίου 1999, 
ημέρα Πέμπτη και ώρα 10 π.μ., στην ίδια ως άνω αίθουσα 
611 και αφού έλαβε υπ’ όψη της τα στοιχεία του φακέλου, 
την Εισήγηση της Γραμματείας της Επιτροπής Ανταγωνι¬ 
σμού, τις απόψεις που διετύπωσαν, εγγράφως και προ- 
φορικώς τα ενδιαφερόμενο μέρη κατα τη συζήτηση της 
υποθέσεως και τα υπομνήματα τα οποία αυτά υπέβαλαν, 
σκέφθηκε ως εξής: 

I. Στις 17.9.99 η εταιρεία ΑΝΩΝΥΜΟΣ ΤΕΧΝΙΚΗ & 
ΕΜΠΟΡΙΚΗ ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε. 
(εφεξής ΕΛΛΗΝΙΚΗ ΤΕΧΝΟΔΟΜΙΚΗ) γνωστοποίησε στην 
Επιτροπή Ανταγωνισμού, βάσει των διατάξεων του άρ¬ 
θρου 4β παρ. 1 του Ν. 703/77, ως ίσχυε, την εξαγορά από 
αυτή του 50,01% του μετοχικού κεφαλαίου (μ.κ.) της 
εταιρείας ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ (εφεξής 
ΑΚΤΩΡ). 

Στη συνημμένη δε στη γνωστοποίηση Συμφωνία Στρα¬ 
τηγικής Συμμαχίας (Προσάρτημα Νο 4) της 9.9.1999, η 
οποία υπεγράφη μεταξύ (ί) των Λεωνίδα Μπόμπολα, Άν¬ 
νας Μπόμπολα, Λουκά Γιαννακούλη καιΔημήτρη Κούτρα, 
μετόχωντης εταιρείας ΑΚΤΩΡ (εφεξής «Πωλητές») και (ϋ) 
της εταιρείας ΕΛΛΗΝΙΚΗ ΤΕΧΝΟΔΟΜΙΚΗ, προβλέπεται, 
πέραν της γνωστοποιηθείσας ως άνω εξαγοράς του 
50,01% του μετοχικού κεφαλαίου της ΑΚΤΩΡ απάτην ΕΛ¬ 
ΛΗΝΙΚΗ ΤΕΧΝΟΔΟΜΙΚΗ και η απόκτηση του 33,75% του 
μετοχικού κεφαλαίου της τελευταίας από τους παραπά¬ 
νω Πωλητές. 

Βάσει της ανωτέρω συμφωνίας, οι Πωλητές θα παρα¬ 
καταθέσουν τις μετοχές τους στην Τράπεζα Πίστεως, πέ¬ 
ντε ημέρες προ της ημερομηνίας συνεδρίασης της έκτα¬ 
κτης Γενικής Συνέλευσης (Γ.Σ.) των μετόχωντης αγορά- 
στριας, κατά την οποία θα αποφασιστεί η αύξηση του 
μετοχικού της κεφαλαίου κατά 58.500.000.000 δρχ. με 
την έκδοση 18.000.000 νέων μετοχών. Από την εν λόγω 
αύξηση, το ποσό των 58.352.500.000 δρχ. θα διατεθεί για 
την αγορά 13.730.000 κοινών ονομαστικών μετά ψήφου 
μετοχών της ΑΚΤΩΡ, οι οποίες θα αντιστοιχούν σε ποσο¬ 
στό 50,01% του κατά την ημερομηνία ολοκλήρωσης της 
μεταβίβασης των μετοχών καταβεβλημένου μετοχικού 
κεφαλαίου της. 

Από τις εκδοθείσες, νέες μετοχές, της εταιρείας ΕΛΛΗ¬ 
ΝΙΚΗ ΤΕΧΝΟΔΟΜΙΚΗ, οι 13.500.000 μετοχές, ήτοι ποσο¬ 


στό 33,75%, θα αποκτηθούν από τους συμβαλλομένους 
Πωλητές, 1.200.000 μετοχές, θα διατεθούν σε στελέχη 
των εταιρειών του Ομίλου της εταιρείας, ενώ οι υπόλοι¬ 
πες 3.300.000 μετοχές θα διατεθούν στους παλαιούς με¬ 
τόχους αυτής. 

Με την ολοκλήρωση των παραπάνω, ΕΛΛΗΝΙΚΗ ΤΕ- 
ΧΝΟΔΟΜΙΚΗ θα κατέχει το 50,01% της ΑΚΤΩΡ και οι βα¬ 
σικοί μέτοχοι (Πωλητές) της ΑΚΤΩΡ θα συμμετέχουν 
στο κεφάλαιο της ΕΛΛΗΝΙΚΗ ΤΕΧΝΟΔΟΜΙΚΗ κατά 
33,75%. 

Επίσης, βάσει της ανωτέρω συμφωνίας, στην έκτακτη 
Γ.Σ. των μετόχων της αγοράστριας, εκτός της αύξησης 
του μετοχικού της κεφαλαίου, προβλέπεται να ληφθεί 
απόφαση και για την εκλογή νέου Διοικητικού Συμβουλί¬ 
ου (Δ.Σ.) της αγοράστριας εταιρείας, τα μισά δε μέλη αυ¬ 
τού θα ορισθούν σύμφωνα με τις υποδείξεις, των συμ- 
βαλλομένων Πωλητών (από κοινού). Στην παραπάνω συμ¬ 
φωνία, προβλέπεται επίσης, ότι η μεταβίβαση των 
μετοχών των Πωλητών θα συντελεσθεί μέσω του Χρημα¬ 
τιστηρίου Αξιών Αθηνών (ΧΑΑ) καθώς και ότι η συμφωνία 
τελεί υπό την αίρεση της εγκρίσεως της Επιτροπής Αντα¬ 
γωνισμού (άρθρο 10 της σύμβασης). 

Σημειώνεται ότι ήδη στις 20 Σεπτεμβρίου 1999 οι μέτο- 
χοιτης αγοράστριας πραγματοποίησαν την εν λόγω έκτα¬ 
κτη Γ.Σ. και αποφάσισαν την παραπάνω αναφερόμενη αύ¬ 
ξηση του μετοχικού κεφαλαίου 58.352.500.000 δρχ. την 
τροποποίηση του άρθρου 5 του καταστατικού της εται¬ 
ρείας και προέβησαν στην εκλογή του Διοικητικού Συμ¬ 
βουλίου της. 

Στο νέο οκταμελές Δ.Σ. που εκλέχτηκε στην παραπάνω 
Γ.Σ. για την επόμενη πενταετία, όπως είχε συμφωνηθεί 
στην ως άνω Συμφωνία Στρατηγικής Συμμαχίας, συμμε¬ 
τέχουν οι συμβαλλόμενοι Πωλητές,με τέσσερα (4), μέλη, 
που υποδείχθηκαν από αυτούς. Στα πρακτικά δε της Γ.Σ. 
των μετόχων της αγοράστριας αναφέρεται ότι οι κύριοι 
μέτοχοιτης ΑΚΤΩΡ θα μετάσχουν ως, στρατηγικός, επεν¬ 
δυτής, στο μετοχικό κεφάλαιο της αγοράστριας εταιρεί¬ 
ας με ευθύνη στη διοίκηση του ομίλου επί ίσοις όροις. 

Την ίδια δε ημερομηνία, δηλ. στις 20 Σεπτεμβρίου 1999, 
συνεδρίασε το νεοεκλεγένΔ.Σ. της εταιρείας και συγκρο¬ 
τήθηκε σε σώμα. 

Συμφωνούμε το άρθρο 14 του καταστατικού της εται¬ 
ρείας, το Δ.Σ. αυτής βρίσκεται σε απαρτία και συνεδριά¬ 
ζει έγκυρα όταν παρίστανται ή αντιπροσωπεύονται το μι¬ 
σό του αριθμού των συμβούλων συν ένα. Οι αποφάσεις 
του λαμβάνονται έγκυ ρα με απόλυτη πλειοψηφία, των πα¬ 
ρόντων μελών, με εξαίρεση την περίπτωση αύξησης του 
μετοχικού κεφαλαίου, όπως προβλέπεται στο άρθρο 6 
του καταστατικού της. Σε περίπτωση δε ισοψηφίας, δεν 
υπερισχύει η ψήφος του Προέδρου του Δ.Σ. 

II. Η εταιρεία ΕΛΛΗΝΙΚΗ ΤΕΧΝΟΔΟΜΙΚΗ, η οποία έχει 
έδρα την Αθήνα, ιδρύθηκε το 1962 καιοιδραστηριότητές 
της περιλαμβάνουν την ανάληψη και εκτέλεση τεχνικών 
έργων κάθε φύσης και ειδικότητας, του δημοσίου και 
ιδιωτικού τομέα. 

Οι δε επιχειρήσεις του ομίλου δραστηριοποιούνται κυ¬ 
ρίως στους τομείς των κατασκευών, της ενέργειας και της 
αξιοποίησης ακινήτων (γθθΙ οεΐαίθ). 

Παράλληλα, η εταιρεία συμμετέχει σε εταιρείες του 
εξωτερικού, οι οποίες δραστηριοποιούνται στους τομείς 
της ανάληψης, κατασκευής και εκμετάλλευσης τεχνικών 
έργων. 

Η εταιρεία κατέχει εργοληππκό πτυχίο Η' τάξης, το 
οποίο της παρέχει τη δυνατότητα να λαμβάνει αυτοτελώς 

μέρος σε διαγωνισμούς για την εκτέλεση έργων προϋπο¬ 
λογισμού μέχρι 12 δις δρχ. 

Το μετοχικό κεφάλαιο της εταιρείας ανέρχεται σε 
4.620.000.000 δρχ. διαιρούμενο σε 22.000.000 ονομαστι¬ 
κές μετοχές ονομαστικής αξίας 210 δρχ. η κάθε μία. 

Η εν λόγω εταιρεία είναι εισηγμένη στο ΧΑΑ από το 1994 
και βασικοί μέτοχοι της είναι οι Δ. Καλλιτσάντσης με πο¬ 
σοστό συμμετοχής στο μ.κ. της 11,6%, Α. Καλλιτσάντσης 
με 11,5%, Ν. Τρίχας με 5,5% και Γ. Παπαδάκης με 3,9%. 

Το 1998 ο κύκλος εργασιών του Ομίλου ανήλθε σε 
48.561.302.389 δρχ. ήτοι 146.533.803 ΕΟυ από τα οποία 
το 64% περίπου προέρχονταν από έργα στα οποία συμ¬ 
μετείχαν από μόνες τους οι εταιρείες του Ομίλου, ενώ τα 
υπόλοιπα από συμμετοχές σε κοινοπραξίες. 

2. Η εταιρεία ΑΚΤΩΡ, με έδρα το Χαλάνδρι Αττικής, 
ιδρύθηκε το έτος 1977, κατέχει εργοληππκό πτυχίο Η'τά¬ 
ξης και οι δραστηριότητές της περιλαμβάνουν την ανά¬ 
ληψη και εκτέλεση δημοσίων και ιδιωτικών τεχνικών έρ¬ 
γων. 

Το μετοχικό κεφάλαιο της εταιρείας, μετάτηντελευταία 
αύξηση σπς 25.6.99, ανέρχεται σε 6.863.594.000 δρχ. δι¬ 
αιρούμενο σε 27.454.376 ονομαστικές μετοχές ονομαστι¬ 
κής αξίας 250 δρχ. η κάθε μία. 

Η εν λόγω εταιρεία είναι εισηγμένη στο ΧΑΑ από το 1993 
και βασικοί μέτοχοίτης είναι οι Λ. Μπόμπολας με ποσοστό 
συμμετοχής στο μ.κ. της 37,8%, Α. Μπόμπολα με 10,1% 
και Δ. Κούτρας με 4,4%. 

Το 1998 ο κύκλος εργασιών του ομίλου τηςανήλθε σε 
23.473.314.453 δρχ. ήτοι 70.830.762 ΕΟΙΙαπότα οποία το 
39% περίπου προέρχονταν από έργα τα οποία ανέλαβε 
μόνη της, ενώ τα υπόλοιπα από τη συμμετοχή σε κοινο¬ 
πραξίες 

III. 1. Η σχετική γεωγραφική αγοράπεριλαμβάνειτηνπε- 
ριοχή στην οποία οι ενδιαφερόμενος επιχειρήσεις πω- 
λούν τα σχετικά προϊόντα η παρέχουν τις σχετικές υπη¬ 
ρεσίες υπό επαρκώς ομοιογενείς συνθήκες ανταγωνι¬ 
σμού και η οποία μπορεί να διακριθεί από άλλες 
γειτονικές γεωγραφικές περιοχές, ιδίως, λόγω των αι¬ 
σθητά διαφορετικών συνθηκών ανταγωνισμού που επι¬ 
κρατούν σ’ αυτές. Στην υπό εξέταση περίπτωση ως σχετι¬ 
κή γεωγραφική αγορά θεωρείται η Ελληνική Επικράτεια. 

2. Η σχετική αγορά προϊόντων περιλαμβάνει το σύνολο 
των προϊόντων ή και υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκατασταθούν 
μεταξύ τους, λόγω των χαρακτηριστικών τους, των τιμών 
τους και της σκοπούμενης χρήσης τους. 

Όπως προαναφέρθηκε, τόσο η ΕΛΛΗΝΙΚΗ ΤΕΧΝΟΔΟ- 
ΜΙΚΗ όσο και η ΑΚΤΩΡ δραστηριοποιούνται στον κατα¬ 
σκευαστικό κλάδο μέσω της ανάληψης και εκτέλεσης πό¬ 
σης φύσεως ιδιωτικών και δημόσιων έργων. 

Στην κατηγορία των ιδιωτικών έργων περιλαμβάνονται 
τα έργα η κατασκευή των οποίων ανατίθεται από ιδιώτες, 
εταιρείες κλπ. και διενεργείται με βάση τις συμφωνίες με¬ 
ταξύ των μερών. 

Η ζήτηση στον ιδιωτικό τομέα αφορά κυρίως την κατα¬ 
σκευή κατοικιών, ξενοδοχείων, βιομηχανικών μονάδων, 
την αναπαλαίωση κτιρίων κλπ. 

Στην κατηγορία των δημοσίων έργων περιλαμβάνονται 
τα έργα των οποίων η αναθέτουσα αρχή είναι διάφοροι 
φορείς του Δημοσίου και των οποίων έργων η ανάθεση, 
επίβλεψη, κατασκευή και συντήρηση διενεργείται σύμ¬ 
φωνα με πς διατάξεις της κείμενης νομοθεσίας περί δη¬ 
μοσίων έργων. 

Η ζήτηση στον δημόσιο τομέα αφορά κυρίως έργα υπο¬ 


δομής όπως, κατασκευή οδικών δικτύων, αεροδρομίων, 
λιμενικών εγκαταστάσεων, αθλητικών κέντρων, ενεργεια¬ 
κών και αρδευτικών έργων. 

Προκειμένου μια τεχνική εταιρεία να αναλάβει την εκτέ¬ 
λεση δημόσιων έργων θα πρέπει να πληροί ορισμένες 
προϋποθέσεις ανάλογα με το ύψος του προϋπολογισμού 
του δημοπρατούμενου έργου, οι οποίεςαφορούντη νομι¬ 
κή της μορφή, το ύψος των ιδίων κεφαλαίων και να είναι 
κάτοχος πτυχίου εργοληπτικής ικανότητας συγκεκριμέ¬ 
νης τάξης. 

Συγκεκριμένα, μία ημεδαπή εργοληπτική εταιρεία, ανά¬ 
λογα με τις προϋποθέσεις που συγκεντρώνει (ίδια κεφά¬ 
λαια, πάγια περιουσιακά στοιχεία, εμπειρία κλπ.) και τη 
νομική της μορφή εγγράφεται κατόπιν αιτήσεώς της στο 
Μητρώο Εργοληπτικών Επιχειρήσεων (ΜΕΕΠ), το οποίο 
αποσκοπεί στην παρακολούθηση της τεχνικής και οικο¬ 
νομικής τους ικανότητας, για μία ή περισσότερες κατη¬ 
γορίες έργων και σε μία τάξη για κάθε κατηγορία. Η κα¬ 
τάταξη αυτή ισχύει για μια τριετία, μετά την οποία γίνεται 
επαναξιολόγηση. Οι δε κατηγορίες έργων στις οποίες 
μπορεί να εγγράφει μία κατασκευαστική εταιρεία είναι: α) 
Οδοποιίας, β) Οικοδομικά, γ) Υδραυλικά, δ) Λιμενικά, ε) 
Ηλεκτρομηχανολογικά, στ) Βιομηχανικά - Ενεργειακά. 

Οι τάξεις από τις οποίες καθορίζονται και οι δυνατότη¬ 
τες συμμετοχής, των τεχνικών εταιρειών στους διαγωνι¬ 
σμούς για την ανάθεση δημοσίων έργων, είναι επτά (7) και 
διαβαθμίζονται από το Α' έως, και το Ζ' για κάθε κατηγο¬ 
ρία έργων και ακολουθεί η Η'τάξη που είναι γενική. 

Τα ανώτατα και κατώτατα όρια προϋπολογισμού δημο¬ 
σίων έργων, κατά τάξεις εργοληπτικών επιχειρήσεων που 
μπορούν να αναληφθούν από αυτές, καθορίζονται από τι- 
γν κείμενη νομοθεσία. Σημειώνεται ότι τα ανωτέρω όρια 
δεν είναι απολύτως διακριτά μεταξύ τους σε κάθε τάξη 
και εμπλέκονται με αυτά της αμέσως επόμενης τάξης. 

Οι εταιρείες με πτυχίο Η' τάξης μπορούν να συμμετέ¬ 
χουν αυτοτελώς σε έργα προϋπολογισμού μέχρι 12 δις 
δρχ. ή έργα τριπλάσιας αξίας επίτων ιδίων κεφαλαίωντης 
εταιρείας με ανώτατο όριο 24 δις. δρχ. Για μεγαλύτερου 
προϋπολογισμού έργα, οι προσφορές πρέπει να γίνονται 
από κοινοπραξίες εταιρειών. 

Τέλος την κατασκευή δημοσίων έργων μπορούννα ανα¬ 
λαμβάνουν και τεχνικές εταιρείες των κρατών μελών της 
Ε.Ε. αλλά και τρίτων χωρών. 

Βάσει των παραπάνω εκτιμάται από την Επιτροπή Αντα¬ 
γωνισμού ότι η υπό κρίση συγκέντρωση θα επηρεάσει βα¬ 
σικά τις δύο μεγάλες κατηγορίες στις οποίες διακρίνεται 
η κατασκευαστική δραστηριότητα στη χώρα μας: α) την 
κατασκευή Δημοσίων έργων και β) την κατασκευή Ιδιωτι¬ 
κών έργων, οι οποίες αποτελούν δύο διακριτές σχετικές 
αγορές. 

Η διάκριση όμως των κατασκευαστικών εταιρειών σε 
αυτές που κατασκευάζουν έργα που ανήκουν αποκλειστι¬ 
κά στη μία ή στην άλλη σχετική αγορά δεν είναι απόλυτα 
εφικτή δεδομένου ότι, ενώ οι «μικρές» επιχειρήσεις του 
κλάδου ασχολούνται κυρίως με την κατασκευή ιδιωτικών 
έργων, οι «μεγάλες» (ΑΕ και ΕΠΕ) δραστηριοποιούνται 
και στις δύο προαναφερθείσες αγορές. 

Εκτός των παραπάνω, οι εταιρείες ΕΛΛΗΝΙΚΗ ΤΕΧΝΟ- 
ΔΟΜΙΚΗ και ΑΚΤΩΡ θα δραστηριοποιηθούν και στην αγο¬ 
ρά ενέργειας μέσω της κοινής επιχείρησης ΕΝΕΡΚΟΜ 
που έχουν ιδρύσει και με τη συμμετοχή της εταιρείας 
ΙΝΤΡΑΚΟΜ, ενώ παράλληλα θα δραστηριοποιηθούν μέ¬ 
σω της κοινής επιχείρησης τους ΚΑΜΠΑΣ Α. Ε. στην αγο¬ 
ρά της αξιοποίησης ακινήτων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σύμφωνα με τα στοιχεία που συγκεντρώθηκαν από τη 
Γραμματεία της Επιτροπής Ανταγωνισμού, στο Μητρώο 
Εργοληπτών Επιχειρήσεων είναι εγγεγραμμένες σήμερα 
463 νομικής μορφής Α.Ε και Ε.Π.Ε., από τις οποίες 40 εί¬ 
ναι Η'τάξης, 115 Ζ'τάξης, 89 ΣΤ'τάξης και 219 Ε'τάξης. 
Επίσης, στο χώρο δραστηριοποιούνται περί τις 10.000 
προσωπικές επιχειρήσεις, ενώ δεν υπάρχουν διαθέσιμα 
στοιχεία για τον αριθμό των επιχειρήσεων που απασχο¬ 
λούνται αποκλειστικά με την ιδιωτική οικοδομική δραστη¬ 
ριότητα. 

Οι 40 τεχνικές εταιρείες Η' τάξης έχοντας κυρίαρχη θέ¬ 
ση σε ένα πολυκερματισμένο κατασκευαστικό κλάδο υλο¬ 
ποιούν το μεγαλύτερο μέρος του προγράμματος Δημο¬ 
σίων Επενδύσεων. Οι εταιρείες Η'τάξης εκτελούντο 65% 
περίπου του συνόλου των μεγάλων έργων. 

Παράλληλα στην Ελλάδα δραστηριοποιούνται αρκετές 
πολυεθνικές κατασκευαστικές εταιρείες (ΗΟΟΗΤΙΕΡ, 
ΟΒΟυΡΕ ΘΤΜ, ΗΥυΝϋΑΙ ΕΝΟΙΝΕΕΒΙΝΟ, κλπ.) που συμ¬ 
μετέχουν σε μεγάλα δημόσια έργα, με αποτέλεσμα την 
όξυνση του ανταγωνισμού. 

Λόγω του μεγάλου αριθμού επιχειρήσεων που δραστη¬ 
ριοποιούνται στις επιμέρους σχετικές αγορές και της έλ¬ 
λειψης επαρκών στοιχείων δεν είναι δυνατός ο προσδιο¬ 
ρισμός των μεριδίων τους σε κάθε σχετική αγορά. 

Οι άμεσα συμμετέχουσες στη συγκέντρωση επιχειρή¬ 
σεις το 1998, κατείχαν, μεταξύ των σαράντα (40) εταιρει¬ 
ών Η'τάξης, με βάση τον κύκλο εργασιών τους, η ΕΛΛΗ¬ 
ΝΙΚΗ ΤΕΧΝΟΔΟΜΙΚΗ την 1η θέση και μερίδιο αγοράς 
8,89% και η ΑΚΤΩΡ την 3η θέση, και μερίδιο 6,06%. Ση¬ 
μειώνεται δε ότι, η εταιρεία ΤΕΒ Α.Ε. θυγατρική της ΕΛ¬ 
ΛΗΝΙΚΗ ΤΕΧΝΟΔΟΜΙΚΗ, το έτος 1998, με κύκλο εργα¬ 
σιών 9,86 δις δρχ. περίπου κατείχε μερίδιο αγοράς 2,54%. 

Εκτων ανταγωνιστριών εταιρειών και για το ίδιο ως άνω 
έτος, η ϋ&Ρ ΕΛΛΑΣ Α.Τ.Ε. κατείχε την 2η θέση με μερίδιο 
6,46%, η ΜΗΧΑΝΙΚΗ την 4η θέση με μερίδιο 6,04%, ενώ 
στην τελευταία θέση βρισκόταν η ΘΕΣΣΑΛΙΚΗ με 0,26%. 

Ο κατασκευαστικός κλάδος είναι από τους σημαντικό¬ 
τερους της Ελληνικής οικονομίας και υπήρξε πάντοτε 
συνδεδεμένος με την οικονομική ανάπτυξη της χώρας. 

Τα τελευταία χρόνια παρατηρείται στη χώρα μας αύξη¬ 
ση της κατασκευαστικής δραστηριότητας τόσο στα ιδιω¬ 
τικά όσο και στα δημόσια έργα. Ο κύριος λόγος αυτήςτης 
ανάκαμψης είναι, όσον αφορά τα ιδιωτικά έργα, η βελτίω¬ 
ση των σημαντικότερων οικονομικών δεικτών (πληθωρι¬ 
σμός, επιτόκια) ενώ, όσον αφορά τα δημόσια έργα, η κα¬ 
τασκευή μεγάλων έργων υποδομής στα πλαίσια των προ¬ 
σπαθειών σύγκλισης της χώρας με τα υπόλοιπα κράτη 
της Ευρωπαϊκής'Ενωσης 

Η εν λόγω αύξηση αναμένεται όχι μόνο να συνεχιστεί αλ¬ 
λά και να ενταθεί ακόμη περισσότερο αφενός λόγω των 
κοινοτικών κονδυλίων του Β' Κοινοτικού Πλαισίου Στήρι¬ 
ξης και αυτών που θα εισέλθουν στη χώρα μας από το Γ 
Κοινοτικό Πλαίσιο Στήριξης (9,5 τρις δρχ.) που διατίθενται 
εκτός των άλλων και για τη χρηματοδότηση μεγάλων έρ¬ 
γων και αφετέρου των έργων που εντάσσονται στο πλαί¬ 
σιο ανάληψης απάτη χώρα μαςτης Ολυμπιάδαςτου 2004. 

Τέλος, οι πρόσφατες εξελίξεις στην περιοχή της Βαλ¬ 
κανικής και οι ανάγκες σε έργα υποδομής και σε ιδιωτικές 
κατασκευές στις περιοχές αυτές, σηματοδοτούν διεύ¬ 
ρυνση της δραστηριότητας για τις κατασκευαστικές ευ¬ 
ρωπαϊκές εταιρείες, γεγονός το οποίο μπορούν να εκμε- 
ταλλευθούν πολύ περισσότερο οι ελληνικές επιχειρήσεις, 
οι οποίες διαθέτουν επιπρόσθετα το πλεονέκτημα της 
γειτνίασης. 


Ενόψει όλων των ανωτέρω καιπροκειμένου οι τεχνικές 
εταιρείες να καταφέρουν να καταστούν περισσότερο 
ανταγωνιστικές και να μπορέσουν να καλύψουντις αυξη¬ 
μένες ανάγκες στον εν λόγω κλάδο, πρέπει να αποκτή¬ 
σουν την απαιτούμενη κεφαλαιακή ισχύ που θα τους επι¬ 
τρέπει να πραγματοποιούν μεγάλες επενδύσεις για σύγ¬ 
χρονο μηχανολογικό εξοπλισμό και τη δυνατότητα 
αυτοχρηματοδότησης μέρους των εκτελουμένων έργων. 

Στο πλαίσιο αυτό, μέσω συγχωνεύσεων και εξαγορών, 
δημιουργούνται στη χώρα μας σχετικά μεγάλοι κατα¬ 
σκευαστικοί όμιλοι (κατασκευαστικά και χρηματοοικονο¬ 
μικά) ενώ παράλληλα και ο τραπεζικός τομέας αρχίζει να 
συμμετέχει σε κοινές επιχειρήσεις με κατασκευαστικές 
επιχειρήσεις με σκοπό την χρηματοδότηση μεγάλων έρ¬ 
γων, ώστε να μπορέσουν να ανταποκριθούν στις αυξημέ¬ 
νες απαιτήσεις των έργων με συγχρηματοδότηση καθώς 
επίσης και των έργων στις βαλκανικές χώρες. 

Ήδη, η ΑΕΓΕΚ/ΓΕΚ-ΤΕΡΝΑ σε συνεργασία με την Τρά¬ 
πεζα ΠΕΙΡΑΙΩΣ προχωρούν σε ίδρυση εταιρειών που θα 
δραστηριοποιούνται στο χώρο της αξιοποίησης ακινήτων 
και στα αυτοχρηματοδοτούμενα και συγχρηματοδοτού- 
μενα έργα. 

Το μέγεθος των εταιρειών είναι ένας από τους πιο κρί¬ 
σιμους παράγοντες στον κατασκευαστικό κλάδο. Εξάλ¬ 
λου, και οι πρόσφατες, συγχωνεύσεις εταιρειών σε χώ¬ 
ρες, της. Ε.Ε. αντικατοπτρίζουντη σοβαρότητα του εν λό¬ 
γω παράγοντα. 

Σημειώνεται ότι οι συμμετέχουσες στη συγκέντρωση 
εταιρείες, ΕΛΛΗΝΙΚΗ ΤΕΧΝΟΔΟΜΙΚΗ και ΑΚΤΩΡ, όπως 
και οι ανταγωνιστές τους, συμμετέχουν από κοινού σε 
κοινοπραξίες και κατέχουν σημαντικό ποσοστό σε συγ- 
χρηματοδοτούμενα έργα όπως η Γέφυρα Ρίου - Αντιρίου, 
η Αττική Οδός, και το Λιμάνι Αστακού και σε μεγάλα έργα 
υποδομής και ιδιαίτερης τεχνολογίας όπως η Εγνατία 
Οδός, το Μέγαρο Μουσικής κ.αλ.. 

Επίσης, δραστηριοποιούνται και σε νέους και δυναμι¬ 
κούς τομείς της οικονομίας όπως στον ενεργειακό σε συ¬ 
νεργασία με την ΙΝΤΡΑΚΟΜ μέσω της νεοϊδρυθείσας κοι¬ 
νής επιχείρησής τους ΕΝΕΡΚΟΜ καθώς και στην αξιοποί¬ 
ηση ακινήτων μέσω της εταιρείας ΚΑΜΠΑΣ Α.Ε. 

Περαιτέρω στην αγορά ενέργειας (κατασκευή ενεργει¬ 
ακών έργων κυρίως) ήδη δραστηριοποιούνται μεγάλες 
εταιρείες όπως οι ΜΕΤΚΑ, ΤΕΧΝΙΚΗ ΕΝΩΣΗ Α.Ε., ΑΕΓΕΚ 
κ.αλ., ενώ με την παραγωγή ενέργειας, στην οποία βασι¬ 
κά θα δραστηριοποιηθεί η παραπάνω κοινή επιχείρηση 
ΕΝΕΡΚΟΜ, πρόκειται να δραστηριοποιηθούν, όπως προ¬ 
κύπτει από σχετικά δημοσιεύματα, μεγάλοι όμιλοι όπως 
οι όμιλοι ΜΥΤΙΛΗΝΑΙΟΥ, ΛΑΝΑΡΑ, ΕΛΛΗΝΙΚΑ ΠΕΤΡΕ¬ 
ΛΑΙΑ, κ.αλ. 

IV. Σύμφωνα με το άρθρο 4 παρ. 2, εδαφ. β' του Ν. 
703/77, όπως ισχύει, συγκέντρωση πραγματοποιείται 
όταν ένα ή περισσότερα πρόσωπα που ελέγχουν ήδη του¬ 
λάχιστο μία επιχείρηση ή μια ή περισσότερες επιχειρή¬ 
σεις αποκτούν άμεσα ή έμμεσα τον έλεγχο του συνόλου ή 
τμημάτων μιας ή περισσότερων επιχειρήσεων. 

Για την εφαρμογή του παρόντος, ο έλεγχος απορρέει 
από δικαιώματα, συμβάσεις ή αλλά μέσα, τα οποία είτε 
μεμονωμένα είτε από κοινού με άλλα και λαμβανομένων 
υπόψη των σχετικών πραγματικών ή νομικών συνθηκών, 
παρέχουν τη δυνατότητα καθοριστικής επίδρασης στην 
δραστηριότητα της επιχείρησης. 

Κοινός δε έλεγχος υφίσταται όταν δύο ή περισσότερες 
επιχειρήσεις ή πρόσωπα έχουν την δυνατότητα να 
ασκούν αποφασιστική επιρροή σε μία άλλη επιχείρηση. 

Όπως αναλυτικά περιγράφεται στο τμήμα I της παρού- 
σης, στην από 9.9.99 Συμφωνία Στρατηγικής Συμμαχίας 
προβλέπεται: α) η απόκτηση απάτην ΕΛΛΗΝΙΚΗ ΤΕΧΝΟ- 
ΔΟΜΙΚΗ του 50,01% του μ.κ. της ΑΚΤΩΡ, β) η απόκτηση 
από τους συμβαλλόμενους Πωλητές του 33,75 του μ.κ. 
της ΕΛΛΗΝΙΚΗ ΤΕΧΝΟΔΟΜΙΚΗ και γ) η συμμετοχή των 
συμβαλλόμενων Πωλητών, είτε αυτοπροσώπως είτε με 
άτομα που αυτοί υποδεικνύουν, στο Δ.Σ. της ΕΛΛΗΝΙΚΗ 
ΤΕΧΝΟΔΟΜΙΚΗ. 

Κατά την έκτακτη Γ.Σ. των μετόχων της εταιρείας ΕΛ¬ 
ΛΗΝΙΚΗ ΤΕΧΝΟΔΟΜΙΚΗ- που έλαβε χώρα την 20.9.99, 
αποφασίστηκε αφενός η αύξηση του μετοχικού κεφαλαί¬ 
ου της εταιρείας και αφετέρου η εκλογή του νέου Δ.Σ. αυ¬ 
τής. 

Όπως προκύπτει από τη σύνθεση του νέου Δ.Σ. της 
εταιρείας, τα μισό μέλητου οκταμελούς Δ.Σ. είναι της επι¬ 
λογής των συμβαλλομένων Πωλητών, οι οποίοι δρουν 
από κοινού, όπως προβλέπεται και στην υπογραφείσα 
Σύμβαση Στρατηγικής Συνεργασίας. Σημειώνεται δε ότι ο 
Λ. Μπόμπολας, που είναι ο βασικός μέτοχος της ΑΚΤΩΡ 
με 37,8%, είχε ορισθεί και ως Διευθύνων Σύμβουλος της 
εταιρείας ΕΛΛΗΝΙΚΗ ΤΕΧΝΟΔΟΜΙΚΗ. 

Εξάλλου, όπως προκύπτει από το καταστατικό της πα¬ 
ραπάνω εταιρείας, το Δ.Σ. αυτής βρίσκεται σε απαρτία και 
συνεδριάζει έγκυρα όταν παρίστανται ή αντιπροσωπεύο¬ 
νται το μισό του αριθμού των συμβούλων συν ένα και οι 
αποφάσεις του λαμβάνονται έγκυρα με απόλυτη πλειο- 
ψηφίατωνπαρόντων μελών ενώ σε περίπτωση ισοψηφίας 
δεν υπερισχύει η ψήφος, του Προέδρου. Σύμφωνα δε με 
το άρθρο 16 του καταστατικού, το Δ.Σ. είναι αρμόδιο να 
αποφασίζει για άλατα θέματα που αφορούν τη διοίκηση, 
τη διαχείριση και γενικά την επιδίωξη της πραγμάτωσης 
του σκοπού της εταιρείας. Συγκεκριμένα, εκτός των άλ¬ 
λων, αποφασίζει για τον καθορισμό των εγκαταστάσεων 
και των εργασιών της εταιρείας, τις γενικές δαπάνες, συ¬ 
νομολογεί συμβάσεις κλπ. 

Από τα παραπάνω συνάγεται ότι οι συμβαλλόμενοι Πω¬ 
λητές, που έχουν υποδείξει και έχουν εκλεγεί τα μισό μέ¬ 
λη στο οκταμελές Δ.Σ. της αγοράστριας εταιρείας, απο¬ 
κτούν από κοινού τον έλεγχο αυτής με τους παλαιούς βα¬ 
σικούς μετόχους της, δεδομένου ότι απαιτείται η 
συναίνεση αυτών για τη λήψη οποιασδήποτε από τις προ- 
αναφερόμενες στρατηγικής σημασίας αποφάσεις του 
Δ.Σ.. 

Συνεπώς, με τη συμμετοχή των συμβαλλομένων Πωλη¬ 
τών στο Δ.Σ. της ΕΛΛΗΝΙΚΗ ΤΕΧΝΟΔΟΜΙΚΗ επί ίσοις 
όροις, ο μέχρι τότε αποκλειστικός έλεγχος της αγορά- 
στριας μετατρέπεται σε κοινό έλεγχο με τους συμβαλλό¬ 
μενους Πωλητές. 

Η υπό κρίση συναλλαγή, που πραγματοποιείται, όπως 
προαναφέρθηκε, σε δύο στάδια, με την ανταλλαγή πακέ¬ 
του μετοχών και τη συμμετοχή των Πωλητών στη διοίκη¬ 
ση της αγοράστριας, αποτελεί συγκέντρωση σύμφωνα με 
το άρθρο 4 του Ν. 703/77 όπως ισχύει. 

Η εν λόγω συγκέντρωση υπόκειται υποχρεωτικά σε 
προηγούμενη γνωστοποίηση σύμφωνα με τις διατάξεις 
του άρθρου 4β παρ. 1, του Ν. 703/77, όπως ισχύει, δεδο¬ 
μένου ότι πληρούται τουλάχιστον μία από ης προϋποθέ¬ 
σεις που ορίζει ο Νόμος και συγκεκριμένα αυτή του κύ¬ 
κλου εργασιών (βλ. ανωτέρω σχετικούς κύκλους εργα¬ 
σιών) . 

Η παραπάνω συγκέντρωση γνωστοποιήθηκε εμπρόθε¬ 
σμα στην Επιτροπή Ανταγωνισμού από την εταιρεία ΕΛ¬ 
ΛΗΝΙΚΗ ΤΕΧΝΟΔΟΜΙΚΗ, τουλάχιστον ως προς το σκέ¬ 


λος αυτής που αφορά την εξαγορά από αυτήν του 50,01 % 
του μ.κ. της ΑΚΤΩΡ, ενώ στη γνωστοποίηση επισυνάφθη- 
κε και η Συμφωνία Στρατηγικής Συμμαχίας της 9.9.1999, 
η οποία περιλαμβάνει όλο το πλέγμα της κρινόμενης συ¬ 
γκέντρωσης. Ως εκ τούτου η Επιτροπή εκτιμά ότι δεν υφί- 
σταται, εκ μέρους της γνωστοποιούσας επιχείρησης, 
υπαίτια παράβαση της υποχρέωσης προς γνωστοποίηση. 

Αντιθέτως, οι επίσης υπόχρεοι προς γνωστοποίηση της 
συγκέντρωσης συμβαλλόμενοι Πωλητές, που αποκτούν 
τον κοινό έλεγχο της εταιρείας ΕΛΛΗΝΙΚΗ ΤΕΧΝΟΔΟΜΙ- 
ΚΗ, δεν προέβησαν σε γνωστοποίηση αυτής. Η παράλη¬ 
ψη, εντός της τασσόμενης από το νόμο προθεσμίας, γνω¬ 
στοποίησης της παραπάνω συγκέντρωσης, από τους 
υπόχρεους προς γνωστοποίηση συμβαλλόμενους Πωλη¬ 
τές, δεν μπορεί να αποδοθεί σε λάθος εκτίμηση του πεδί¬ 
ου εφαρμογής του Ν. 703/77, όπως ισχύει και ειδικότερα 
των διατάξεων που αναφέρονται στις συγκεντρώσεις επι¬ 
χειρήσεων και προφανώς οφείλεται σε υπαιτιότητα των 
συμβαλλομένων Πωλητών. Λόγω όμως του πολύπλοκου 
χαρακτήρα της σχετικής συναλλαγής, η ένταση της υπαι¬ 
τιότητας κρίνεται από την Επιτροπή ως χαμηλή και γι’ αυ¬ 
τό κρίνει ότι θα πρέπει να επιβληθεί σε κάθε έναν από τους 
υπόχρεους προς γνωστοποίηση Πωλητές, Λεωνίδα Μπό- 
μπολα, Άννα Μπόμπολα, Λουκά Γιαννακούλη καιΔημήτρη 
Κούτρα, το ελάχιστο προβλεπόμενο από το άρθρο 4β πα- 
ράγρ. 4 Ν. 703/77, όπως τροποποιήθηκε και ισχύει, πρό¬ 
στιμο των πέντε εκατομμυρίων (5.000.0000) δραχμών. 

Σύμφωνα δε με το άρθρο 4ε παρ. 1 του ιδίου νόμου απα¬ 
γορεύεται η πραγματοποίηση συγκεντρώσεων που υπά¬ 
γονται στη διαδικασία προληπτικού ελέγχου μέχρι την έκ¬ 
δοση απόφασης της Επιτροπής Ανταγωνισμού, η δε υπαί¬ 
τια παράβαση της απαγόρευσης αυτής έχει ως 
αποτέλεσμα την επιβολή, στους υπόχρεους προς γνω¬ 
στοποίηση, προστίμου ύψους τουλάχιστον δέκα εκατομ¬ 
μυρίων (10.000.000) δρχ., το οποίο δεν υπερβαίνει το 15% 
του συνολικού κύκλου εργασιών, όπως αυτός ορίζεται 
στο άρθρο 4στ. 

Κατά την έννοια δε του Νόμου, ο έλεγχος μίας επιχεί¬ 
ρησης επέρχεται και επομένως η συγκέντρωση πραγμα¬ 
τοποιείται, όταν αποκτάται η δυνατότητα καθοριστικής 
επίδρασης στη δραστηριότητα αυτής της επιχείρησης. 

Στην υπό κρίση υπόθεση και σύμφωνα με τα στοιχεία 
που έχουν κατατεθεί στην Γραμματεία της Επιτροπής 
Ανταγωνισμού, η πραγματοποίηση της εν λόγω συγκέ¬ 
ντρωσης έλαβε χώρα την 20.9.1999 με τη συμμετοχή των 
συμβαλλομένων Πωλητών στο Δ.Σ. της αγοράστριας 
οπότε και απέκτησαν τον από κοινού με τους παλαιούς 
βασικούς μετόχους της τελευταίας έλεγχο επ’ αυτής. 

Κατά συνέπεια των προεκτεθέντων, εκτιμάται ότι η υπό 
κρίση συγκέντρωση, κατά το σκέλος που αφορά την από¬ 
κτηση κοινού ελέγχου επί της εταιρείας ΕΛΛΗΝΙΚΗ ΤΕ- 
ΧΝΟΔΟΜΙΚΗ, πραγματοποιήθηκε κατά παράβαση της 
απαγόρευσης που προβλέπεται στο άρθρο 4ε παρ. 1 του 
Ν.703/1977, ως ισχύει, και ως εκ τούτου συντρέχει περί¬ 
πτωση επιβολήςτου προβλεπομένου από το εδάφιο γ'της 
αυτής ως άνω διατάξεως προστίμου. 

Με βάση τα παραπάνω, στην υπό κρίση υπόθεση ως 
«συμμετέχοντες επιχειρήσεις/φυσικά πρόσωπα» θεω¬ 
ρούνται τόσο οι συμβαλλόμενοι Πωλητές όσο και η εται¬ 
ρεία ΕΛΛΗΝΙΚΗ ΤΕΧΝΟΔΟΜΙΚΗ, δια πράξεων των οργά¬ 
νων της οποίας αποφασίσθηκε η συμμετοχή στο Δ.Σ. της 
ιδίας, μελών της επιρροής ή και των ιδίων συμβαλλομέ¬ 
νων Πωλητών με αποτέλεσμα την απόκτηση από τους τε¬ 
λευταίους κοινού ελέγχου επ’ αυτής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επειδή στην υπό κρίση υπόθεση, εκτιμάται ότι τόσον οι 
συμβαλλόμενοι Πωλητές, Λεωνίδας Μπόμπολας, Άννα 
Μπόμπολα, Λουκάς Γιαννακούλης και Δημήτρης Κού¬ 
τρας, οι οποίοι δρουν από κοινού, όπως προκύπτει και 
από την από 9.9.1999 Συμφωνία Στρατηγικής Συμμαχίας 
(παρ. 5), με την οποία από κοινού ορίζουν τα μισό μέλη 
του Δ.Σ. της εταιρείας ΕΛΛΗΝΙΚΗ ΤΕΧΝΟΔΟΜΙΚΗ, όσο 
και η ΕΛΛΗΝIΚΗ ΤΕΧΝΟΔΟΜIΚΗ ήταν εν γνώσει της υπο- 
χρεώσεως αναστολής της πραγματοποιήσεως της συ¬ 
γκέντρωσης. 

Με βάση τα παραπάνω, η Επιτροπή κρίνει ότι πρέπει να 
επιβληθεί α) στη μεν ΕΛΛΗΝΙΚΗ ΤΕΧΝΟΔΟΜΙΚΗ, η οποία 
ήταν εν γνώσει της υποχρέωσης αναστολής της πραγμα¬ 
τοποίησης της συγκέντρωσης δεδομένου μάλιστα ότι 
προέβη σε προηγούμενη γνωστοποίηση του ενός σκέ¬ 
λους αυτής, πρόστιμο ύψους τριάντα τριών εκατομμυ¬ 
ρίων πεντακοσίων χιλιάδων (33.500.000) δρχ., το οποίο 
υπολείπεται κατά πολύ του προβλεπομένου από το νόμο 
ανωτάτου ορίου, και β) σε κάθε ένα από τα συμβαλλόμε¬ 
να φυσικά πρόσωπα (Πωλητές), Λεωνίδα Μπόμπολα, Άν¬ 
να Μπόμπολα, Λουκά Γιαννακούλη και Δημήτρη Κούτρα, 
το ελάχιστο προβλεπόμενο από το Νόμο πρόστιμο των 
δέκα εκατομμυρίων (10.000.000) δρχ. δεχόμενη για τους 
τελευταίους μειωμένη υπαιτιότητα λόγω του πολύπλοκου 
νομικά χαρακτήρα της κρινόμενης συγκέντρωσης, 

Σύμφωνα με το άρθρο 4γ παρ. 1 του Ν. 703/77, όπως 
ισχύει, με απόφαση της Επιτροπής Ανταγωνισμού απα¬ 
γορεύεται κάθε συγκέντρωση επιχειρήσεων που υπόκει- 
ται σε προηγούμενη γνωστοποίηση και η οποία μπορεί να 
περιορίσει σημαντικά τον ανταγωνισμό στην εθνική αγο¬ 
ρά ή σε σημαντικό σε συνάρτηση με τα χαρακτηριστικά 
των προϊόντων τμήμα της και ιδίως, με τη δημιουργία ή 
ενίσχυση δεσπόζουσας θέσης. 

Βάσει των όσων αναπτύχθηκαν ανωτέρω [υπό στοιχ. 
IV], σχετικά με τις σχετικές αγορές, τις ανταγωνιστικές σ’ 
αυτές συνθήκες, τον μεγάλο αριθμό των τεχνικών εται¬ 
ρειών, το μερίδιο αγοράς που κατέχουν οι συμμετέχου- 
σες επιχειρήσεις με βάση τον συνολικό κύκλο εργασιών 
τους μεταξύ των τεχνικών εταιρειών Η' τάξης καθώς και 
τον οξύ ανταγωνισμό εκ μέρους των αλλοδαπών κατα¬ 
σκευαστικών επιχειρήσεων η εξεταζόμενη συγκέντρωση 
θεωρείται ότι δεν θα έχει ως αποτέλεσμα τον σημαντικό 
περιορισμό του ανταγωνισμού στην εθνική αγορά. 

Για τους λόγους αυτούς: 

1. Αποφαίνεται ότι η από 9.9.1999 συμφωνία μεταξύ 
αφενός των μετόχων της εταιρείας ΑΚΤΩΡ ΑΝΩΝΥΜΗ 
ΤΕΧΝΙΚΗ ΕΤΑΙΡΕΙΑ, Λεωνίδα Μπόμπολα, Άννας Μπόμπο¬ 
λα, Λουκά Γιαννακούλια, Δημητρίου Κούτρα και αφετέ¬ 
ρου της εταιρείας ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ 
ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε., που υποβλή¬ 
θηκε στην Επιτροπή Ανταγωνισμού στις 17.9.1999, συνι- 
στά συγκέντρωση επιχειρήσεων, η οποία λαμβάνει χώρα, 
αφενός με την ανταλλαγή μετοχών, που αντιστοιχούν στο 
50,01% του μετοχικού κεφαλαίου της πρώτης των ως άνω 
εταιρειών και στο 33,75% του μετοχικού κεφαλαίου της 
δεύτερης αυτών, μεταξύ των μετόχων της ΑΚΤΩΡ ΑΝΩ¬ 
ΝΥΜΗ ΤΕΧΝΙΚΗ ΕΤΑΙΡΕΙΑ, Λεωνίδα Μπόμπολα, Άννας 
Μπόμπολα, Λουκά Γ ιαννακούλια, Δημητρίου Κούτρα και 
της εταιρείας ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙ¬ 
ΡΕΙΑ ΕΛΛΗΝΙΚΗ ΤΕΧΝΟΔΟΜΙΚΗ Α.Ε. και αφετέρου με το 
διορισμό του ημίσεως (1/2) των μελώντου οκτα(8)μελούς 
Διοικητικού Συμβουλίου της εταιρείας ΑΝΩΝΥΜΟΣ ΤΕ¬ 
ΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟΜΙ- 
ΚΗ Α.Ε. από τους ως άνω μετόχους της ΑΚΤΩΡ ΑΝΩΝΥ¬ 


ΜΗ ΤΕΧΝΙΚΗ ΕΤΑΙΡΕΙΑ, και η οποία πραγματοποιήθηκε 
στις 20.9.1999. 

2. Αποφαίνεται ότι η ως άνω συγκέντρωση δεν περιορί¬ 
ζει σημαντικά τον ανταγωνισμό στις σχετικές αγορές που 
αυτή αφορά και ως εκ τούτου δεν συντρέχει λόγος απα¬ 
γόρευσής της κατά το Νόμο. 

3. Αποφασίζει την επιβολή προστίμου ύψους πέντε εκα¬ 
τομμυρίων (5.000.000) δραχμών σε κάθε έναν από τους 
συμβληθέντες μετόχους της εταιρείας ΑΚΤΩΡ ΑΝΩΝΥ¬ 
ΜΗ ΤΕΧΝΙΚΗ ΕΤΑΙΡΕΙΑ Λεωνίδα Μπόμπολα, Άννας Μπό¬ 
μπολα, Λουκά Γ ιαννακούλια, Δημητρίου Κούτρα, σύμφω¬ 
να με το άρθρο 4β παρ. 4 του Ν. 703/77, όπως τροποποι¬ 
ήθηκε και ισχύει, για παράβαση της υποχρέωσης προς 
γνωστοποίηση της ανωτέρω συγκέντρωσης. 

4. Αποφασίζει την επιβολή: 

α) προστίμου ύψους δέκα εκατομμυρίων (10.000.000) 
δραχμών σε κάθε έναν από τους συμβληθέντες μετόχους 
της εταιρείας ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ, Λε¬ 
ωνίδα Μπόμπολα 1 ΑνναςΜπόμπολα 1 Λουκά Γιαννακού- 
λια, Δημητρίου Κούτρα και 

β) προστίμου ύψους τριάντα τριών εκατομμυρίων πε¬ 
ντακοσίων χιλιάδων (33.500.000) δραχμών στην εταιρεία 
ΑΝΩΝΥΜΟΣ ΤΕΧΝΙΚΗ & ΕΜΠΟΡΙΚΗ ΕΤΑΙΡΕΙΑ ΕΛΛΗΝΙ¬ 
ΚΗ ΤΕΧΝΟΔΟΜΙΚΗ Α.Ε, 

για την πρόωρη πραγματοποίηση της συγκέντρωσης 
κατά παράβαση της απαγόρευσης του άρθρου 4ε παρά- 
γρ. 1 του Ν.703/77, όπως ισχύει. 

Η απόφαση, εκδόθηκετην 10η Δεκεμβρίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ ΑΛΕΞΑΝΔΡΑ - ΜΑΡΙΑΤΑΡΑΜΠΙΚΟΥ 

-♦- 

Αριθ. 126/11/2000 (2) 

Ο προληπτικός έλεγχος της από 21.6.1999 γνωστοποιη- 
θείσας, σύμφωνα με το άρθ. 4β του Ν. 703/77 όπως 
ισχύει, συγκέντρωσης των επιχειρήσεων ΚΛΩΣΤΗΡΙΑ 
ΝΑΟΥΣΗΣ Α.Ε. και ΚΛΩΣΤΗΡΙΑ ΟΤΤΟ ΕΒΡΟΣ Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Η Επιτροπή Ανταγωνισμού συνήλθε και συνεδρίασε την 
21η Οκτωβρίου 1999, ημέρα Πέμπτη και ώρα 9.30 π.μ., 
στην αίθουσα 611 της Γ ενικής Γ ραμματείας Εμπορίου του 
Υπουργείου Ανάπτυξης, με την εξής σύνθεση: 

Πρόεδρος: Σταύρος Αργυρόπουλος. 

Μέλη: Νικόλαος Στυλιανάκης, 

Βλάσιος Ασημακόπουλος, 

Παναγιώτης Μαντζουράνης, κωλυομένου του τακτικού 
Χαριλάου Χάρακα, 

Λεωνίδας Νικολούζος και 

Μελίνα Μουζουράκη. 

Γ ραμματέας: Αλεξάνδρα - Μαρία Ταραμπίκου. 

Τα λοιπά τακτικά ή αναπληρωματικά μέλη, καίτοι προ- 
σβληθέντα, δεν παρευρέθησανλόγω κωλύματος. 

Θέμα της Συνεδριάσεως ήταν ο προληπτικός έλεγχος 
της από 21.6.1999 γνωστοποιηθείσας, σύμφωνα με το άρ¬ 
θρο 4β του Ν. 703/77, όπως ισχύει, συγκέντρωσης των 
επιχειρήσεων ΚΛΩΣΤΗΡΙΑ ΝΑΟΥΣΗΣ Α.Ε. και ΚΛΩΣΤΗ¬ 
ΡΙΑ ΟΤΤΟ ΕΒΡΟΣ Α.Ε. 

Κατά τη συνεδρίαση παρέστη η γνωστοποιούσα της συ¬ 
γκέντρωση εταιρεία ΚΛΩΣΤΗΡΙΑ ΝΑΟΥΣΗΣ Α.Ε. δια του 
πληρεξουσίου της δικηγόρου Ιωάννη Δρυλλεράκη. 

Στην αρχή της συνεδρίασης, η Γενική Εισηγήτρια Σοφία 
Καμπερίδου ανέπτυξε τη γραπτή εισήγηση της Υπηρε¬ 
σίας επί της υποθέσεως και κατέληξε προτείνοντας τη μη 
απαγόρευση της κρινόμενης συγκέντρωσης, δεδομένου 
όπ, δεν αναμένεται να επηρεάσει αισθητά τον ανταγωνι¬ 
σμό στις επιμέρους αγορές τις οποίες αυτή αφορά. Στη 
συνέχεια το λόγο έλαβε ο ως άνω πληρεξούσιος δικηγό¬ 
ρος, ο οποίος και συντάχθηκε με την εισήγηση της Γραμ- 
ματείας, ανέπτυξετις θέσεις αυτήςτης γνωστοποιούσας, 
παρέσχε πληροφορίες, εξηγήσεις και διευκρινίσεις σε 
ερωτήσεις που του υπέβαλαν ο Πρόεδρος και τα Μέλη 
της Επιτροπής και ζήτησε από την Επιτροπή την έγκριση 
της γνωστοποιηθείσας συγκέντρωσης. 

Η Επιτροπή Ανταγωνισμού συνήλθε σε Διάσκεψη την 5η 
Νοεμβρίου 1999, ημέρα Παρασκευή και ώρα 9.30 π.μ. 
στην αίθουσα 611 της Γενικής Γραμματείας του Υπουρ¬ 
γείου Ανάπτυξης, κατά την οποία, αφού έλαβε υπ’ όψη 
της τα στοιχεία του φακέλου, την Εισήγηση της Γραμμα- 
τείας, τις απόψεις που διετύπωσε, εγγράφως και προφο- 
ρικώς, η αιτούσα κατά τη συζήτηση της υποθέσεως, σκέ- 
φθηκε ως εξής: 

I. (1) Η εταιρεία με την επωνυμία ΚΛΩΣΤΗΡΙΑ ΝΑΟΥΣΗΣ 
ΑΕ (στο εξής ΚΛΩΣΤΗΡΙΑ ΝΑΟΥΣΣΗΣ) ιδρύθηκε στο Μα¬ 
ρούσι το 1990 και δραστηριοποιείται στοντομέατης κλω¬ 
στοϋφαντουργίας. Ειδικότερα, η εταιρεία ασχολείται σε 
ποσοστό 80% περίπου με την παραγωγή και την πώληση 
βαμβακερών νημάτων και σε ποσοστό 20% σύμμεικτων 
με βαμβάκι, ακρυλικό, τεχνητές ίνες και πολυεστέρα. Η 
εταιρεία είναι εισηγμένη στο Χρηματιστήριο Αξιών Αθη¬ 
νών (Χ.Α.Α.). Βασικός της μέτοχος, σε ποσοστό 79,84%, 
είναι η εταιρεία συμμετοχών ΚΛΩΝΑΤΕ/Α.Β.Ε.Ν.Τ.Τ.Ε. 
(εφεξής ΚΛΩΝΑΤΕ), ενώ το υπόλοιπο 21,16% του μετοχι¬ 
κού της κεφαλαίου κατέχουν 1000 περίπου φυσικά και νο¬ 
μικά πρόσωπα. 

Τα προϊόντα της εταιρείας διατίθενται στην Ελλάδα και 
στο εξωτερικό, ενώ ποσοστό 15% περίπου των προϊόντων 
της διατίθενται σε εταιρείες του ομίλου της μητρικής εται¬ 
ρείας ΚΛΩΝΑΤΕΞ. Η ΚΛΩΣΤΗΡΙΑ ΝΑΟΥΣΗΣ ελέγχει την 
εταιρεία παραγωγής βαμβακερών νημάτων πεννιέ 
ΚΛΩΣΤΗΡΙΑ ΡΟΔΟΠΗΣ Α.Ε., με ποσοστό συμμετοχής 
στο κεφάλαιο της 60% και με ποσοστό συμμετοχής 95% 
την εταιρεία ΚΛΩΣΤΉΡΙΑ ΜΑΡΩΝΕΙΑ Α.Ε., η οποία προ- 
βλέπεται επίσης να δραστηριοποιηθεί, σπς υπό κατα¬ 
σκευή εγκαταστάσεις, στην παραγωγή βαμβακερών νη¬ 
μάτων πεννιέ. Εξάλλου, η μητρική εταιρεία ΚΛΩΝΑΤΕΞ 
ελέγχει, άμεσα ή έμμεσα, την εταιρεία παραγωγής πλε¬ 
κτών ενδυμάτων ΤΡΙΚΟΛΑΝ ΓΑΛΛΟΕΛΛΗΝΙΚΗ Α. Ε., την 
εταιρεία παραγωγής εσωρούχων ΟΑΕίΟΡ Α.Ε., την εται¬ 
ρεία παραγωγής βαμβακερών υφασμάτων εκρού ΒΕΡ- 
ΛΑΝ ΒΑΜΒΑΚΟΫΦΑΝΤΟΥΡΓΙΚΗ Α. Ε., την εταιρεία παρα¬ 
γωγής βαμβακερών νημάτων ΟΛΥΜΠΙΑΚΗ ΚΛΩΣΤΟΫΦΑ¬ 
ΝΤΟΥΡΓΙΑ Α.Ε., την εταιρεία ΛΑΝΑΚΟΤ ΠΡΑΚΤΟΡΕΥΣΕΙΣ 
ΕΠΕ, η οποία δραστηριοποιείται στην πρακτόρευση της 
ασφαλιστικής κάλυψης των εταιρειών του ομίλου, και στη 
ναυτιλιακή εταιρεία ΤΑΡΟΑ ΡΙΝΑΝΟΕ 3Α. 

Ο παγκόσμιος κύκλος εργασιών της ΚΛΩΣΤΗΡΙΑ ΝΑ¬ 
ΟΥΣΗΣ Α.Ε. για το έτος 1998 ανήλθε σε 25.084.261.840 
δρχ., (ήτοι 75.691.798 ΕΟΙΙ), ενώ ο κύκλος εργασιών στην 
εθνική αγορά, κατά το ίδιο έτος, σε 15.441.713.673 δρχ. 
(ήτοι 46.595.394 ΕΟΕΙ). Ο δε παγκόσμιος κύκλος εργα¬ 
σιών της ΚΛΩΝΑΤΕΞ Α.Β.Ν.Τ.Τ.Ε., σε ενοποιημένη βάση, 
ανήλθε, κατά το 1998, σε 39.248.859.280 δρχ. ποσό που 
αναλογεί σε 118.433.492 ΕΟυ. 

(2) Η εταιρεία με την επωνυμία ΚΛΩΣΤΗΡΙΑ ΟΤΤΟ 


ΕΒΡΟΣ Α.Β.Ε.Ε (εφεξής ΟΤΤΟ ΕΒΡΟΣ) εδρεύει στην Αλε¬ 
ξανδρούπολη και δραστηριοποιείται στοντομέατης κλω¬ 
στοϋφαντουργίας και ειδικότερα στην παραγωγή βαμβα¬ 
κερών και σύμμεικτων νημάτων, κατάλληλων κυρίως για 
αθλητικά πλεκτά ενδύματα. Στο κεφάλαιό της μετέχουν 
με ποσοστό 75,9% η γερμανική εταιρεία ΗΕΙΝΒΙΟΗ ΟΤΤΟ 
ΕΕΙΤυΝΟΒ ΟιτιόΗ (εφεξής ΗΟΕ) και με ποσοστό 24,1% η 
Ε.Τ.Ε.Β.Α.. 

Ο παγκόσμιος κύκλος εργασιών της κατά το έτος 1998 
ανήλθε σε 7.731.377.623 δρχ. ποσό που αναλογεί σε 
23.329.443 ΕΟυ, ενώ ο κύκλος εργασιώντης στην εθνική 
αγορά κατά το ίδιο έτος ανήλθε σε 6.615.916.513 δρχ., 
ποσό που αναλογεί σε 19.963.538 ΕΟυ. 

II. Στις, 7.6.1999 υπογράφηκε μεταξύ των εταιρειών 
ΗΟΕ και ΚΛΩΣΤΗΡΙΑ ΝΑΟΥΣΗΣ σύμβαση υπό αίρεση πω- 
λήσεων ονομαστικών μετοχών, σύμφωνα με την οποία η 
πρώτη πωλεί τις μετοχές που αντιπροσωπεύουν το 75,9% 
του συνόλου των μετά ψήφου μετοχώντης ΟΤΤΟ ΕΒΡΟΣ 
στη δεύτερη με τους όρους και τις διαδικασίες που προ- 
βλέπονται στη σύμβαση αυτή, όπως τροποποιήθηκε με 
την από 5.7.1999 σύμβαση. Η εν λόγω συναλλαγή γνω¬ 
στοποιήθηκε στην Επιτροπή Ανταγωνισμού στις 
21.6.1999, σύμφωνα με το άρθρο 4β του Ν. 703/77, όπως 
ισχύει, ενώ η από 5.7.1999 τροποποιητική σύμβαση κατε- 
τέθη στην Επιτροπή κατά τη συζήτηση της υποθέσεως 
την 21.10.1999. 

Σύμφωνα με το άρθρο 4 παράγρ. 2 εδ.β' Ν.703/77, όπως 
ισχύει, συγκέντρωση πραγματοποιείται όταν ένα ή περισ¬ 
σότερα πρόσωπα που ελέγχουν ήδη μία τουλάχιστον επι¬ 
χείρηση, ή μία ή περισσότερες επιχειρήσεις, αποκτούν 
άμεσα ή έμμεσα τον έλεγχο του συνόλου ή τμήματος μίας 
ή περισσοτέρου άλλων επιχειρήσεων. 

Με την υπό κρίση συμφωνία εξαγοράς, η ΚΛΩΣΤΗΡΙΑ 
ΝΑΟΥΣΗΣ αποκτά το 75,9% των μετά ψήφου μετοχώντης 
ΟΤΤΟ ΕΒΡΟΣ και τον έλεγχο αυτής. Συνεπώς, δημιουρ- 
γείται συγκέντρωση επιχειρήσεων κατά την έννοια του 
παραπάνω άρθρου. 

IV. (1) Η σχετική αγορά προϊόντων περιλαμβάνει το σύ¬ 
νολο των προϊόντων που θεωρούνται από τον καταναλω¬ 
τή εναλλάξιμα ή δυνάμενα να υποκατασταθούν μεταξύ 
τους λόγω των χαρακτηριστικών τους, της τιμής τους και 
της σκοπούμενης χρήσης τους. 

Οι συμμετέχουσες στη συγκέντρωση εταιρείες 
ΚΛΩΣΤΗΡΙΑ ΝΑΟΥΣΗΣ και ΟΤΤΟ ΕΒΡΟΣ δραστηριοποι¬ 
ούνται αμφότερες στη νηματουργία. 

Στον κλάδο αυτό διακρίνονται ειδικότερα οι ακόλουθοι 
τύποι νημάτων: α) τα βαμβακερά νήματα, με πρώτη ύλη το 
φυσικό βαμβάκι, β) τα συνθετικά νήματα (ακρυλικές ίνες, 
πολυεστέρες, νάιλον, κλπ.) με πρώτη ύλη που προέρχεται 
από υδρογονάνθρακες και διακρίνονται λόγω της ανθε- 
κτικότητας, της ελαστικότητας και της στιλπνότητάς 
τους, γ) τα σύμμεικτα νήματα, τα οποία αποτελούν μίξη 
διαφόρων πρώτων υλών, όπως βαμβάκι και ακρυλικό ή τε¬ 
χνητές ίνες ή πολυεστέρες, και χρησιμοποιούνται κυρίως 
στην παραγωγή υφάσματος, δ) νήματα από τεχνητές ίνες 
(βισκόζ, τεχνητό μετάξι, κ. α.) που έχουν ως βάση την κυτ¬ 
ταρίνη του ξύλου, μάλλινα νήματα από φυσικό μαλλί και 
στ) νήματα από άλλες φυσικές ίνες, όπως λινάρι, μετάξι 
κλπ. 

Εξάλλου, τα νήματα ανάλογα με τον τρόπο επεξεργα¬ 
σίας των πρώτων υλών διακρίνονται σε αυτά που παρά- 
γονται με τη συμβατική κλώση, δηλαδή με αδράχτια και 
πρόκειται για τα πεννιέ, που χαρακτηρίζονται ως τα ποιο- 
τικώς καλύτερα, και τα καρντέ, και αυτά που παράγονται 

με κλώστριες ορθη-θηά, με χαρακτηριστικό την υψηλή 
παραγωγικότητα σε βάρος της ποιότητας σε σχέση με τα 
συμβατικά νήματα. 

Οι υπό συγκέντρωση εταιρείες δραστηριοποιούνται η 
μεν πρώτη σε ποσοστό 80% στα βαμβακερά νήματα και 
σε ποσοστό 20% στα σύμμεικτα βαμβακερά νήματα, ενώ 
η δεύτερη δραστηριοποιείται κυρίως στα σύμμεικτα τε¬ 
χνολογίας ΟρθΠ-ΘΠά. 

Όσον αφορά τα μερίδια αγοράς, από τις εκτιμήσεις και 
τα στοιχεία που συνέλεξε μετά από έρευνα η Γραμματεία 
της Επιτροπής, τις εκτιμήσεις και τα λοιπά στοιχεία που 
προσκόμισαν τα ενδιαφερόμενο μέρη, για το έτος 1998, 
προκύπτουν τα εξής: στην εν γένει αγορά των νημάτων, 
το συνολικό μερίδιο που κατέχουν οι συμμετέχουσες στη 
συγκέντρωση εταιρείες ανέρχεται σε 24%, και συγκεκρι¬ 
μένα το μερίδιο της μεν ΚΛΩΣΤΗΡΙΑ ΝΑΟΥΣΗΣ υπολογί¬ 
ζεται σε 15% περίπου, τα δε μερίδια των εταιρειώντου ίδι¬ 
ου ομίλου ΚΛΩΣΤΗΡΙΑ ΡΟΔΟΠΗΣ και ΟΛΥΜΠΙΑΚΗ 
ΚΛΩΣΤΟ ΦΑΝΤΟΥΡΓΊΑ σε 2% και 2,5% αντίστοιχα, ενώ 
της ΟΊΤΟ ΕΒΡΟΣ σε 4,5%. 

Εξάλλου, στην ειδικότερη αγορά των βαμβακερών νη¬ 
μάτων, το συνολικό μερίδιο των συμμετεχουσών επιχει¬ 
ρήσεων ανέρχεται σε υψηλότερο ποσοστό και συγκεκρι¬ 
μένα σε ποσοστό 30%, που ειδικότερα αναλύεται για τη 
μην ΚΛΩΣΤΗΡΙΑ ΝΑΟΥΣΗΣ σε 20%, για τα δε ΚΛΩΣΤΗΡΙΑ 
ΡΟΔΟΠΗΣ σε 3,5%, την ΟΛΥΜΠΙΑΚΗ ΚΛΩΣΤΟ ΦΑ- 
ΝΤΟΥΡΓΙΑ σε 2,5% και την ΟΤΤΟ ΕΒΡΟΣ σε 4%. 

Τέλος, στην ειδικότερη αγορά των σύμμεικτων νημά¬ 
των, υπολογιζόμενη κατ’ όγκο, το συνολικό ποσοστό των 
συμμετεχουσών επιχειρήσεων ανέρχεται σε 28,7%, που 
ειδικότερα αναλύεται σε 17% για την ΚΛΩΣΤΗΡΙΑ ΝΑ- 
ΟΥΣΗΣΗ και 11,7% για την ΟΤΤΟ ΕΒΡΟΣ, ενώ η ΚΛΩΣΤΗ¬ 
ΡΙΑ ΡΟΔΟΠΗΣ και η ΟΛΥΜΠΙΑΚΗ ΚΛΩΣΤΟ ΦΑΝΤΟΥΡΓΙΑ 
δεν δραστηριοποιούνται στα σύμμεικτα, αλλά αποκλει¬ 
στικά στα βαμβακερά νήματα. 

Σε σχέση με την οριοθέτηση της σχετικής αγοράς, αν 
δηλαδή κάθε τύπος νήματος (βαμβακερά, συνθετικά, 
κλπ.) αποτελεί ξεχωριστή αγορά ή αντίθετα, αν διαπιστώ¬ 
νεται υποκατάσταση μεταξύ των διαφόρων τύπων νημά¬ 
των, η Επιτροπή δεν έχει στη διάθεση της επαρκή στοι¬ 
χεία για μία οριστική εκτίμηση. Ειδικότερα, από τα στοι¬ 
χεία που συνέλεξε, προκύπτει ότι για μεν ορισμένες 
χρήσεις, όπως για παράδειγμα τη νοσηλευτική χρήση, 
προτιμιόνται τα βαμβακερά νήματα, ενώ για άλλες, όπως 
ο ρουχισμός και η οικιακή χρήση, οι καταναλωτές επιλέ¬ 
γουν με πλέγμα άλλων κριτηρίων πέραν της σύνθεσης 
του νήματος. Από την άποψη της προσφοράς, εξάλλου, οι 
περισσότεροι παραγωγοί βαμβακερών νημάτων εμφανί¬ 
ζονται να εξειδικεύονται σε αυτά μόνο, αν και για την πα¬ 
ραγωγή ειδικώντύπων σύμμεικτοι νημάτων, όπως για πα¬ 
ράδειγμα τα ίαπογ-γεΓηε, προκύπτει ότι δεν απαιτούνται 
ιδιαίτερες πρόσθετες επενδύσεις, και συνεπώς σημαντι¬ 
κό πρόσθετο κόστος για τη βραχυπρόθεσμη μετατόπιση 
της παραγωγής αλλά χρησιμοποιούνται τα ίδια παραγω¬ 
γικά μηχανήματα, με την προσθήκη ειδικών εξαρτημά¬ 
των. 

(2) Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενες επιχειρήσεις πω- 
λούντα σχετικά προϊόντα υπό επαρκώς ομοιογενείς συν¬ 
θήκες ανταγωνισμού. Στην κρινόμενη περίπτωση, ως σχε¬ 
τική γεωγραφική αγορά θεωρείται το σύνολο της 
ελληνικής επικράτειας. 

Σε κάθε περίπτωση η γνωστοποιηθείσα συγκέντρωση 


υπόκειται υποχρεωτικά σε προηγούμενη γνωστοποίηση, 
η οποία και έγινε εγκαίρως, και σε προληπτικό έλεγχο, 
σύμφωνα με πς διατάξεις των άρθρων 4βπαράγρ. 1 και4γ 
του Ν. 703/77, όπως ισχύει, δεδομένου ότι καλύπτεται 
τουλάχιστον η δεύτερη προϋπόθεση υπαγωγής της συ¬ 
γκέντρωσης στην εν λόγω διαδικασία, αυτή του ελάχι¬ 
στου κύκλου εργασιών, όπως προκύπτει από τα παραπά¬ 
νω υπό 1(1) και 1(2) αναφερόμενα. 

V. Στον κλάδο της νηματουργίας δραστηριοποιούνται, 
σύμφωνα με στοιχεία του ΙΟΒΕ για το έτος 1996, διακό¬ 
σιες περίπου παραγωγικές μονάδες. Από αυτές, οι μεγα¬ 
λύτερες, με βάση τα ίδια κεφάλαια και τον κύκλο εργα¬ 
σιών για την οικονομική χρήση 1998, είναι, εκτός από τις 
συμμετέχουσες, η ΕΠΙΛΕΚΤΟΣ ΚΛΩΣΤΟΫΦΑΝΤΟΥΡΓΙΑ 
Α.Ε. Β.Ε., με ποσοστό 9% περίπου και ειδικότερα στα βαμ¬ 
βακερά 10%, η ΕΛ. Δ. ΜΟΥΖΑΚΗΣ Α.Ε. με ποσοστό 3%, η 
ΗΛΙΟΤΕΞ Α.Ε. με ποσοστό 4% περίπου, η ΗΛΙΟΣ ΤΕΝ 
ΩΑΤΕ ΚΛΩΣΤΟΫΦΑΝΤΟΥΡΓΙΑ Α.Ε. με ποσοστό 5% περί¬ 
που, η ΚΛΩΣΤΗΡΙΑ ΠΡΕΒΕΖΗΣ Α.Ε. με ποσοστό 4% και 
στα βαμβακερά 7,5% περίπου, η ΒΑΡΒΑΡΕΣΟΣ ΝΗΜΑ¬ 
ΤΟΥΡΓΙΑ ΝΑΟΥΣΗΣ Α.Ε. με ποσοστό 3,5% περίπου και 
στα βαμβακερά 6% περίπου και άλλοι. 

Η χρηματοδοτική και οικονομική δύναμη των εταιρειών 
αυτών, όπως και αυτή των συμμετεχουσών στην κρινόμε- 
νη συγκέντρωση εταιρειών, εκτιμάται ότι είναι σημαντική, 
λαμβανομένης υπόψη και της εισόδου πολλών εξ’ αυτών 
στο Χ.Α.Α. και της μεγάλης κινητικότητας που παρατηρεί- 
ται στον κλάδο της νηματουργίας με εξαγορές, στρατη¬ 
γικές συμμαχίες και την καθετοποίηση της παραγωγής. 
Εξάλλου, η ζήτηση νημάτων παρουσιάζει τα τελευταία 
χρόνια μία σταθερά αυξητική τάση σε ποσοστό 2%-3% 
περίπου. Περαιτέρω, οι πωλήσεις νημάτων πραγματοποι¬ 
ούνται σε περιορισμένο αριθμό βιομηχανικών και βιοτε¬ 
χνικών πελατών, οι οποίοι έχουν τη δυνατότητα να επιλέ- 
ξουν την προσφερότερη γι αυτούς πηγή εφοδιασμού. 
Εξάλλου, ο ανταγωνισμός εκτιμάται ιδιαίτερα έντονος, 
ιδίως λόγω και των πιέσεων από τρίτες χώρες που εξα¬ 
σφαλίζουν τη διάθεση των προϊόντων τους στην εθνική 
μας αγορά σε πολύ χαμηλές τιμές, όπως αποδεικνύεται 
και από τη διαρκή αύξηση των εισαγωγών από 30.000 το 
έτος 1988 σε 84.000 τόνους το έτος 1998. 

Λαμβάνοντας υπόψη τα παραπάνω, καθώς και τα μερί¬ 
δια αγοράς των συμμετεχουσών στη συγκέντρωση εται¬ 
ρειών, όπως αυτά διαμορφώνονται αναφορικά με όλους 
τους παραπάνω αναφερόμενους δυνατούς ορισμούς της 
αγοράς, δηλαδή είτε αυτή περιλαμβάνει συνολικά τον 
κλάδο της νηματουργίας είτε τους ειδικότερους κλάδους 
των βαμβακερών και σύμμεικτων νημάτων, σε ποσοστό 
που συνολικά δεν ξεπερνά το 30%, η κρινόμενη συγκέ¬ 
ντρωση δεν επηρεάζει αισθητά τον ανταγωνισμό. 

Για τους λόγους αυτούς: 

Αποφαίνεται ότι η από 21.6.1999 γνωστοποιηθείσα, 
σύμφωνα με το άρθρο 4β του Ν. 703/77, όπως ισχύει, συ¬ 
γκέντρωση των επιχειρήσεων ΚΛΩΣΤΗΡΙΑ ΝΑΟΥΣΗΣ Α. 
Ε. και ΚΛΩΣΤΗΡΙΑ ΟΤΤΟ ΕΒΡΟΣ Α.Ε. δεν περιορίζει ση¬ 
μαντικά τον ανταγωνισμό στις επιμέρους σχετικές αγο¬ 
ρές τις οποίες αυτή αφορά και ως εκ τούτου δεν συντρέ¬ 
χει λόγος απαγόρευσής της κατά το Νόμο. 

Η απόφαση εκδόθηκετην 11η Απριλίου 2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΥΡΟΠΟΥΛΟΣ ΑΛΕΞΑΝΔΡΑ - ΜΑΡΙΑΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




